પહેલા પ્રયોગ તરીકે ગોરખપુરમાં ટ્રેનોના કોચમાં બાયો ટોઈલેટ લગાવાયાં હતાં. સફળતા મળ્યા બાદ હવે તેનો વિસ્તાર વધી ચૂક્યો છે. ન્યૂ વોશિંગપીટમાં ૧૩૩ કોચમાં બાયો ટોઈલેટ લગાવી દીધાં છે. અા ઉપરાંત ૧૪૮ બાયો ટોઈલેટ મંગાવાયાં છે. જેને લગાવવાની તૈયારીઅો ચાલી રહી છે. અા પહેલા નવા ડબ્બાઅોમાં કપૂરથલા કોચ ફેક્ટરીમાંથી બાયો ટોઈલેટ લગાવવામાં અાવતાં હતાં. જૂના કોચમાં લખનૌ કારખાનામાં ફિટિંગ કરાતું હતું. નવી ટેકનિકથી બનાવેલા બાયો ટોઈલેટની ખાસિયત અે હશે કે મળ મૂત્ર કોચમાં લાગેલાં ટેન્કમાં જ પડશે. તેમાં એ પ્રકારના કીટાણુ નાખવામાં અાવશે જે મળ મૂત્રને ત્યાં જ ખતમ કરી દેશે. વરિષ્ઠ કોચિંગ ડેપો અધિકારી ડી કે તિવારીઅે જણાવ્યું કે અેવી કોશિશ ચાલી રહી છે કે લક્ષ્ય મુજબ બાયો ટોઈલેટ નિયત સમય મર્યાદામાં લગાવવામાં અાવે. સ્થાનિક સ્તર પર વ્યવસ્થા શરૂ થવાથી કામમાં ઝડપ પણ અાવશે.